Jussi Halla-aho: Epävirallinen elämäkerta

Jussi Halla-aho: Epävirallinen elämäkerta on Iltalehden politiikantoimittajan Lauri Nurmen kirjoittama elämäkerta Perussuomalaisten entisestä puheenjohtajasta Jussi Halla-ahosta. Kirjan on julkaissut vuonna 2020 Into.

Kirjaa varten Nurmi haastatteli Halla-ahon hyvin tuntevia ihmisiä, kävi läpi arkistoja ja teki Halla-ahon kirjoitusten tekstianalyysiä.Avainsana-arkisto: jussi halla-aho, Into, viitattu 21.10.2020 Halla-aho ei suostunut Nurmen haastatteluun kirjaa varten ja sanoi että ei aio lukea sitäJussi Halla-aho ei aio lukea kirjaa itsestään, Somero-lehti 20.10.2020, viitattu 21.10.2020.

Kirja jakautuu neljään pääosaan. Osa 1 "Lapsuus ja nuoruus" käy läpi taustan ja vaiheet ennen opiskelua. Osa 2 "Opintopolulta perheenisäksi" käsittelee nuoren aikuisen poliittista ja yksityiselämää ja miten yliopistoura hiipuu. Osa 3 "Kohti poiittista vaikuttajuutta" alkaa eduskuntavaaleista 2003, jolloin hän äänestää ensimmäisen kerran perussuomalaisia ja ääni menee Tony Halmeelle, jota hän kommentoi: "En oikein pitänyt Halmeen habituksesta." Osassa käydään läpi yksityiselämää ja politiikkaa. Osa 4 "Valtaannousun rakennuspalikat" sisältää Halla-ahon Scripta-blogin tekstianalyysiä ja vaiheet puheenjohtajuuteen.Jussi Halla-aho: Epävirallinen elämäkerta, s. 5–6, 135

Kirjassa Nurmi käy läpi Halla-ahon sukutaustan: molemmat vanhemmat ovat Etelä-Pohjanmaalta, isä talonpoikaissukua, äiti Bergrothien ruotsinkielistä pappis- ja virkamiessukua. Mutta kuten Unto Hämäläinen arviossaan kirjoittaa: "Varsinainen pihvi on Halla-ahon satojen blogikirjoitusten analysointi" ja: "[Halla-ahon t]ekstit ovat välillä hyytäviä." Avoin rasistisuus on vuosien mittaan saanut uusia muotoja. Aiemmin kirjoituksissa on toistunut kielteinen suhtautuminen juutalaisuuteen.Unto Hämäläinen, Halla-ahon suvut ja synnit. Helsingin Sanomat 15.10.2020 s. B 2 Halla-aho kommentoi kysymystä juutalaisvastaisuudesta Politiikan toimittajien yhdistyksen tilaisuudessa: "Kyllähän tällaisia syytöksiä pitäisi jollain pystyä perustelemaan. Odotan, että hän [Nurmi] perustelee jollain näitä härskejä väitteitä."Anni Keski-Heikkilä, Halla-aho pyysi perusteluja juutalais­vastaisuudelle. Helsingin Sanomat 19.10.2020, viitattu 21.10.2020

Arviot
Sarastus-verkkojulkaisun toimittaja/kirjailija Tero Tähtisen mukaan Nurmi kirjailijana pyrkii tuomaan teoksessa esiin oman mielipiteensä Halla-ahosta sen sijaan, että kertoisi tämän tarinan.Tero Tähtinen, Pitkätukkasivarista kansallismielisten Mestariksi. Sarastus 10.2020, viitattu 25.10.2020

Veli-Pekka Leppänen kirjoittaa Kanava-lehden arviossaan, että on äärimmäisen harvinaista että Suomessa kutsuttaisiin kuolevaista ”Mestariksi” ja että ulkopuolista nimitys lähinnä huvittaa. Kirjaa hän pitää äärimmäisen skarppina mutta huomauttaa, että sukutausta korostuu liiaksi, sillä tohtoriksi pääsee nykyisin kuka tahansa.Veli-Pekka Leppänen, Kanava: Lauri Nurmen Jussi-Halla-aho -elämäkerta osoittaa, ettei mestarilla ole vaatteita, Kanava 1/2021 (Suomenkuvalehti.fi)

Lähteet

Luokka:Vuoden 2020 kirjat
Luokka:Kirjat politiikasta
Luokka:Elämäkerrat ja muistelmat
Luokka:Suomalaiset tietokirjat